Diari Oficial de la Generalitat Valenciana


Sumari del DOGV 5025, del 10-06-2005 (2005/6260)

ORDE de 12 de maig de 2005, de la Conselleria de Cultura, Educació i Esport, per la qual es concedix autorització d'obertura i funcionament en el nivell de Batxillerat al centre docent privat .Miralvent., de Betxí (Castelló).
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5025

Data del DOGV
:   10-06-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/6260


Data del document
:   12-05-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Betxí
    * ensenyament secundari
    * ensenyament privat
    * centre d'ensenyament

ORDE de 12 de maig de 2005, de la Conselleria de Cultura, Educació i Esport, per la qual es concedix autorització d'obertura i funcionament en el nivell de Batxillerat al centre docent privat ?Miralvent?, de Betxí (Castelló). [2005/X6260]
  
L'expedient ha sigut iniciat a instància del representant de la titularitat del centre docent privat ?Miralvent?, número de codi 25484686, situat a la Partida Solaig, Ctra. Betxí a Vilavella, de Betxí (Castelló), el qual sol·licita l'autorització d'obertura i funcionament en el nivell de Batxillerat.
  
La Direcció General d'Ensenyament va declarar, per Resolució de 28 de setembre de 2004, l'adequació de les instal·lacions proposades, quant a espais educatius es referix, al que disposa la legislació aplicable.
  
L'expedient ha sigut tramitat per la Direcció Territorial de Cultura, Educació i Esport de Castelló, i inclou informes favorables de la Unitat Tècnica de Construccions i de la Unitat d'Inspecció Educativa referent a la relació de professors i titulacions respectives, de conformitat amb la legislació aplicable.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Autoritzar, amb efectes des de l'inici del curs escolar 2004/2005, l'obertura i funcionament en el nivell de Batxillerat al centre que a continuació s'indica, en els termes que s'hi especifiquen.
  
Centre: Miralvent
  
Titular: Fomento de Centros de Enseñanza
  
Adreça: Partida Solaig, Ctra. Betxí a Vilavella
  
Localitat: Betxí
  
Província: Castelló
  
Codi: 95349605
  
Ensenyaments i capacitat màxima que s'autoritza:
  
- Batxillerat, amb 4 unitats i 140 llocs escolars, de manera que el centre queda configurat en la seua totalitat amb la següent composició:
  
- 6 unitats d'Educació Primària, amb 150 llocs escolars
  
- 4 unitats d'Educació Secundària Obligatòria, amb 120 llocs escolars
  
- 4 unitats de Batxillerat, amb 140 llocs escolars, en les modalitats de Ciència i Tecnologia, i Humanitats i Ciències Socials.
  
Segons la disposició transitòria primera, apartat segon, del Reial Decret 1.537/2003, s'autoritza provisionalment a impartir les modalitats de batxillerat d'Humanitats i Ciències Socials i Ciències de la Natura i de la Salut, segons el sistema establit per la Llei 1/1990, d'Ordenació General del Sistema Educatiu, fins a la implantació de les noves modalitats establides en la Llei 10/2002, de Qualitat de l'Educació, d'acord amb el Reial Decret 1.318/2004, de 28 de maig, (BOE de 29.05.04), pel qual es modifica el Reial Decret 827/2003, de 27 de juny, pel qual s'establix el calendari d'aplicació de la nova ordenació del sistema educatiu, establida per la Llei Orgànica 10/2002, de 23 de desembre de Qualitat de l'Educació.
  
DISPOSICIÓ ADDICIONAL
  
Única
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 12 de maig de 2005
  
El conseller de Cultura, Educació i Esport,